kardosdrur/scandi-wiki huggingface dataset:
Kleinheubach

Kleinheubach er en købstad (markt) i Landkreis Miltenberg i Regierungsbezirk Unterfranken i den tyske delstat Bayern. Den er administrationsby for Verwaltungsgemeinschaft Kleinheubach.

Geografi 
Kleinheubach ligger i Geo-Naturpark Bergstraße-Odenwald mellem Spessart og Odenwald i Maindalen. På den modsatte bred af Main, mod nordøst ligger Großheubach

Eksterne henvisninger
Michael CUP

Michael "CUP" Rasmussen ("CUP" = Calm Under Pressure) er en tidligere Gaffa-skribent og hip hop-arrangør, som i dag er en del af Primo Entertainment, der bl.a. står bag successen MC Fight Night. Michael CUP har været en del af den danske hip hop-scene fra starten og er bl.a. manager for R&B-sangerinden Szhirley og har været det for rapperen Niarn.

Eksterne henvisninger 
 MC Fight Night side
 Primo Entertainment side 

Managere
Musikfolk fra Danmark
Poul Ingemann

Poul Ingemann Nielsen (født 28. august 1952 i Nordborg) er en dansk arkitekt.

Virke 
Ingemann blev uddannet tømrer i 1973 og byggetekniker i 1975, inden han i 1980 tog afgangseksamen fra Kunstakademiets Arkitektskole. Som nyuddannet arbejde han nogle år på Henning Larsens Tegnestue, men blev i 1987 selvstændig med Poul Ingemanns Tegnestue, som han har drevet siden. Fra 1989 har han desuden været lektor ved Kunstakademiets Arkitektskole. Han var projektleder på forskningsprojektet Laboratorium for Tid og Rum – kunst, arkitektur og det offentlige rum for Det fynske Kunstakademi og Kunsthallen Brandts Klædefabrik 1995-1997. Her samarbejdede han bl.a. med billedhuggeren Anita Jørgensen, arkitekten Jane Havshøj og billedhuggeren Ingvar Cronhammar.

Ingemanns værker præges af hans kombination af det momumentale og det enkle; gennemgående træk er rene linjer og enkle materialer. 

Han har været medlem af flere udvalg under Statens Kunstfond; Arkitekturudvalget 1990-1992 og Udvalget for Kunst i det Offentlige Rum 2005-2007, ligesom han har fået flere arbejdslegater fra fonden i perioden 1989-1998. Han har desuden været formand for Det særlige Bygningssyn.

Poul Ingemann er gift med tidligere TV 2-direktør Cristina Lage.

Værker 
 Boliger, Blangstedgård, Odense (for Arkitekternes Pensionskasse, 1988)
 Domicil, Kommunekemi, Nyborg (1988)
 Udstillingsbygning, Dybbøl Banke (1988)
 Pavillon til Verdensudstillingen i Sevilla (1989)
 Værebro Park, Gladsaxe (1990)
 Udstillingsbygninger, Johannes Larsen Museet, Kerteminde (1990 og 2001)
 Byfornyelse, Istedgade 29, København (1996)
 Udstillingsbygning, Ladby Vikingeskibs Museum, Kerteminde (2007)
 Udvidelse af Lokalhistorisk Arkiv, Kerteminde (2007)

Litterære arbejder 
 "Efterskrift" i: Hanne Raabyemagle og Claus M. Smidt (red.), Klassicisme i København: Arkitekturen på C.F. Hansens tid, København: Gyldendal 1999.

Anerkendelser 
 Nykredits Arkitekturpris 1989
 Dansk Arkitekturårs Arkitekturpris 1996
 Eckersberg Medaillen 1997
 C.F. Hansen Medaillen 2004.

Kilder og eksterne henvisninger 
 Poul Ingemanns CV på Kunstindustrimuseets hjemmeside

Arkitekter fra Danmark
Ansatte ved Kunstakademiets Arkitektskole
Danskere i 1900-tallet
Danskere i 2000-tallet
Modtagere af Eckersberg Medaillen
Personer fra Nordborg
Personer i Kraks Blå Bog
Medlemmer af Det Kongelige Akademi for de Skønne Kunster
Postmodernistiske arkitekter
Andrej Nikolajevitj Tikhonov

Andrej Nikolajevitj Tikhonov () (født 30. oktober 1906, Gsjatsk, død 8. november 1993, Moskva) var en russisk matematiker kendt for sine vigtige bidrag til topologi, funktionalanalyse og matematisk fysik. Han modtog Leninprisen i 1966 og fik ærestitlen Det Socialistiske Arbejdes Helt i 1954 og 1986.

Biografi 
Tikhonov blev født i nærheden af Smolensk og studerede på Moskvas statsuniversitet, hvor han modtog sin Ph.D. i 1927 under vejledning af Pavel Sergejevitj Aleksandrov. I 1933 blev han ansat som professor på universitetet.

Forskningsarbejde 
Tikhonov arbejdede i en række forskellige felter i matematikken. Han er bedst kendt for sit arbejde inden for topologi; herunder på metriseringssætningen som han beviste i 1926, samt Tikhonovs sætning, der siger, at ethvert produkt af vilkårligt mange kompakte topologiske rum igen er kompakt. Fuldstændig regulære topologiske rum kaldes undertiden Tikhonovrum.

I matematisk fysik beviste han de fundamentale entydighedssætninger for varmeligningen og studerede Volterra-integralligninger.

I asymptotisk analyse grundlagde han teorien om asymptotisk analyse af differentialligninger med lille parameter i de afledede.

Udgivelser

Bøger 
 A.N. Tikhonov, V.J. Arsenin, Solutions of Ill-Posed Problems, Winston, New York, 1977. .
 A.N. Tikhonov, A.V. Gontjarskij, Ill-posed Problems in the Natural Sciences, Oxford University Press, Oxford, 1987. .
 A.N. Tikhonov, A.A. Samarskij, Equations of Mathematical Physics, Dover Publications, 1990. .
 A.N. Tikhonov, A.V. Gontjarskij, V.V. Stepanov, A.G. Jagoda, Numerical Methods for the Solution of Ill-Posed Problems, Kluwer, Dordrecht, 1995. .

Artikler

Se også 
 

Matematikere fra Rusland
Russere i 1900-tallet
Heteronormativitet

Heteronormativitet er en social norm og institutionaliseret antagelse, der går på, at alle mennesker i udgangspunktet er heteroseksuelle og at afvigelser herfra er unormale og tillærte. Derigennem marginaliseres alle ikke-heteroseksuelle livsformer. Heteronormativiteten indebærer samtidig, at alle mennesker falder ind under to fuldstændigt adskilte kategorier; mand og kvinde, at den eneste normale samlivsform er mellem to mennesker af modsat køn og at hvert køn har særlige naturgivne roller i tilværelsen.

Udtrykket kom frem i den offentlige debat i Danmark i 10'erne af især blandt 4.-bølge feminister.

De fleste kulturer er stadig baseret på den heteronormative antagelse.  

Modsætningen, homonormativitet, ses primært i homomiljøet.

Begrebet heteronormativitet blev udviklet af Michael Warner i et af de første værker inden for queerteori.

Referencer 

LGBT
Seksualitet
Alfred Skjøt-Pedersen

Alfred Peter Kristian Skjøt-Pedersen (31. juli 1897 i Aarhus – 7. juni 1979) var en dansk arkitekt i overgangsfasen mellem nyklassicisme og funktionalisme. Han arbejdede som arkitekt oftest i kompagniskab med Curt von Lüttichau.

Skjøt-Pedersens forældre var tømrermester Peder Christian Pedersen og Dorothea Skjøt. Han blev tømrersvend 1916, tog afgang fra Teknisk Skole i Aarhus 1916 og gik på Kunstakademiets Arkitektskole i København fra oktober 1920 indtil afgangen i januar 1926, hvorefter han drev egen tegnestue. Undervejs var han på rejse i Frankrig og Grækenland 1924. Han tog navneskift fra Pedersen til Skjøt-Pedersen 11. marts 1927.

Han blev gift 22. marts 1945 i Holte med Eleonora Kirstine Hansen (f. 22. marts 1912 i København), datter af skibsfører Christian Laurits Hansen og Kristine Hansen.

Værker

Sammen med Curt von Lüttichau 
 Villa for skibsreder Arne Schmiegelow, Bernstorffsvej 30, Hellerup (1926-27, haven siden udstykket)
 Sankt Annæ Plads 5, København, ombygning for Det forenede Oliekompagni (1927)
 Flere BP-benzintankstationer
 Forretningsejendom, Østergade 36, København (1929)
 Ombygning, Østergade 38 (1929)
 Boligbebyggelsen Tranehusene, Tranegårdsvej 53-69, Hellerup (1930-31)
 Strandvejen 285, Skodsborg (1941)

Alene 
 Beboelsesejedom, hjørnet af Grundtvigsvej/Henrik Steffens Vej, Frederiksberg (1928)
 Villa, Vasehøjvej 11, Charlottenlund (1932)
 Blidah Park, Strandvejen, Hellerup, blok 7-8, 11-12, 16-18, 20-21 (1933-35, under navnet Kooperative Arkitekter, præmieret)
 Beboelsesejendom, Harsdorffsvej 4 A&B (1934)
 Slettegården, Dybendalsvej/Tulipanvej/Sallingvej, Vanløse (1933-34)
 Ringparken, C.F. Richs Vej, Frederiksberg (1934)
 Jørgenshave, Ordrupvej, Ordrup (1934)
 Aarhusgaarden, Åboulevarden 41/Frederiksgade 2, Aarhus (1935) 
 Dalhusene, Sallingvej/Dybendalsvej/Vanløse Allé/Åbakkevej, Vanløse (1936-37)
 Desuden tegninger til sølvtøj og møbler

Kilder 
 Weilbachs Kunstnerleksikon 1947 og 1994
 Henry Voss, Den bastante uvished: Tyver-trediver-huse i København mellem tradition og fornyelse, Foreningen til Gamle Bygningers Bevaring 1998.

Noter 

Arkitekter fra Danmark
Danskere i 1900-tallet
Nyklassicistiske arkitekter
Personer fra Aarhus
Personer i Kraks Blå Bog (afdøde)
Morten Fransen

Morten Fransen (født 28. august 1988) er en tidligere dansk atlet, som stoppede løbekarrieren i 2014. Som aktiv stillede han primært op for Aarhus 1900  samt et enkelt år for Herning Løbeklub. Han blev i 2008, 2009 og 2010 dansk U23 mester på 10.000 meter, og i 2011 blev han nr. 3 til NM også på 10.000 meter.

Fransen nåede i løbet af sin karriere at repræsentere det danske landshold ved flere lejligheder, både i cross og på bane.

Personlige rekorder 
 3000 meter: 8.22,57 2011
 5000 meter: 14.37,42 2011
 10000 meter: 30.38,37 2011
 10 km landevej: 30.33 2011
 Halvmaraton: 1.06.55 2012

Eksterne henvisninger 
 Danske mesterskaber
 Statletik-profil 

Langdistanceløbere fra Danmark
Atleter fra Herning Løbeklub
Atleter fra Aarhus 1900
Manny Mori

Emanuel "Manny" Mori (født 25. december 1948) er tidligere præsident for Federated States of Micronesia (Mikronesien).

Mori var præsident fra 2007 til 2015 og blev valgt til præsidentposten af østatens parlament (Congressen) den 11. maj 2007, hvorefter han blev taget i ed samme dag. Han afløste Joseph Urusemal som landets præsident.

Mori har været medlem af Mikronesiens parlament Congressen siden 1999. Lige som alle andre politikere i den lille østat var Manny Mori opstillet som individuel kandidat, da der ikke eksisterer egentlige politiske partier.

Mori blev afløst som præsident den 11. maj 2015 af Peter M. Christian.

Eksterne henvisninger 

 Government of the Federated States of Micronesia – regeringens officielle website 
 Office of the President of the Federated States of Micronesia

Politikere fra Mikronesien
Mikronesiens præsidenter
Jokeren

Jokeren har flere betydninger:
 Jokeren (Batman) – fiktiv superskurk
 Jokeren (rapper) – dansk rapper
 Jokeren (film) – dansk film

Se også 
 Joker
Naturfredning

Naturfredning er et redskab til bevarelse og pleje af naturområder, som på grund af deres landskabelige værdi, beliggenhed eller flora og fauna har væsentlig betydning for almenheden.

En fredning betyder at der lægges begrænsninger på et områdes fremtidige anvendelsesmuligheder. Der udbetales så en erstatning for de indskrænkninger i ejerens eller brugerens rådighed, som fredningen medfører.

Fredninger kan gennemføres for at varetage en lang række formål, for eksempel beskyttelse af dyr og planter og deres levesteder, landskab og kulturhistorie; en fredning kan også fastsætte bestemmelser om forbedring og genopretning af naturen ligesom man kan også regulere folks adgang til at færdes i naturen.

Se også 
 Naturfredning i Danmark

Naturbeskyttelse
Gewandhausorchester Leipzig

Gewandhausorchester Leipzig er et symfoniorkester med sæde i Leipzig i Sachsen. Det hører til verdens mest kendte orkestre. Den danske komponist Niels W. Gade var meddirigent 1844-48 og chef for orkestret 1847/48 fra Mendelssohns død til Gades afsked pga. Treårskrigen. Gade fik i 1843 sin symfoni nr. 1 (1841-42) uropført her med Mendelssohn som dirigent

Historie 
Orkestrets historie går tilbage til 1400-tallet, og det regnes som et af verdens ældste borgerlige koncertorkestre. Det har været kendt under sit nuværende navn siden 1781, da det begyndte at give koncerter i Leipziger Gewandhaus, byens klædemagasin. Orkestret var en forening og fra 1840 en offentlig institution under byen Leipzig. Adskillige betydningsfulde kompositioner fx af Beethoven er uropført af Gewandhausorchester Leipzig.

I dag spiller Gewandhausorchester både i Gewandhaus, i Leipziger Oper (operaen) og i Thomaskirche. Desuden  turnerer det over hele verden.

Kapelmestre 
 1781-1785 Johann Adam Hiller
 1785-1810 Johann Gottfried Schicht
 1810-1827 Johann Philipp Christoph Schulz
 1827-1835 Christian August Pohlenz
 1835-1847 Felix Mendelssohn Bartholdy (ofte repræsenteret af Niels Wilhelm Gade og Ferdinand Hiller)
 1848-1860 Julius Rietz
 1860-1895 Carl Reinecke
 1895-1922 Arthur Nikisch
 1922-1928 Wilhelm Furtwängler
 1929-1933 Bruno Walter
 1934-1945 Hermann Abendroth
 1946-1948 Herbert Albert
 1949-1962 Franz Konwitschny
 1964-1968 Václav Neumann
 1970-1996 Kurt Masur
 1998-2005 Herbert Blomstedt
 2005–2016 Riccardo Chailly
 fra 2018: Andris Nelsons

Eksterne kilder/henvisninger 

 Gewandhausorchester Leipzig, historie med billeder 

Symfoniorkestre fra Tyskland
Leipzig
Bulimi

Bulimi (latin bulimia nervosa) er en spiseforstyrrelse, der kommer til udtryk gennem en sygelig optagethed af mad og af at få maden ud af kroppen gennem f.eks. overdreven motion, faste, afføringsmidler eller opkastning.
Det er ofte piger og kvinder i alderen 15-45 år, der lider af bulimi.

Tegn på bulimi 
Personer, der lider af bulimi, har perioder med overspisning og såkaldt genopretning af kontrollen ved at "få maden væk igen", der opleves som en renselse af skam og dårlig samvittighed.

Sygdommen kommer ofte til udtryk i stressede perioder, og personer med bulimi kan have lange perioder med normal spisning, ligesom lidelsen i perioder kan minde mere om anoreksi eller ortoreksi.
Ofte er personer med bulimi normalvægtige, men med en frygt for overvægt.

Sygdom som følge af lidelsen 
Bulimi er en usynlig lidelse, men der kan dog komme tegn såsom svækkelse af negle, dårlig hud og tab af hår pga. manglende mineraler og vitaminer, og der kan komme tandskader pga. mavesyre fra opkast. Nogle personer vil også opleve dårlige fordøjelse pga. misbrug af afføringsmedicin.

I værste fald kan tabet af væske, mineraler, vitaminer og salte (særligt kalium) medfører en række livsfarlige sygdomme, herunder kramper, forgiftninger og hjertestop.
I tilfælde med misbrug af magnesia, kan der opstå magnesium forgiftning, der kan give nyresvigt eller nervebetændelse.

Hvorfor får nogle lidelsen? 
Ligesom med andre psykiske lidelser, kan der være en række årsager, men intet endegyldigt svar. Personlige, sociale, psykiske, kulturelle, biologiske og genetiske faktorer kan spille ind. Nogle anorektiske personer oplever at deres lidelse udvikler sig til bulimi, men det udvikler sig sjældent modsat.

Personer med bulimi har lavt selvværd og perioderne med overspisning og udrensning er ofte forbundet med stor skam og ensomhed. Overspisningen giver en lettelse, mens skam og selvbebrejdelse følger som reaktion på tabet af kontrollen. Efter udrensningen vil der opleves ro og følelsesløshed.

Overspisningsepisoderne og udrensningen kan ses som en måde at undertrykke og kontrollere svære følelser og tanker på. Som regel er personer med bulimi normalvægtige, hvilket gør lidelsen lettere at skjule for omverdenen end fx anoreksi eller overspisning.

Det vurderes at 50 % af personer med bulimi bliver raske på et tidspunkt, og 25 % får det bedre og lærer at leve med lidelsen.

Behandling 

Ofte behandles lidelsen med psykologhjælp/psykoterapi og/eller medicin. Ofte hjælper en kombination af disse, og det tilrådes at modtage kostvejledning og føre dagbog over mad, motion og "renselsesritualerne".

I nogle tilfælde er indlæggelse nødvendig, særligt ved misbrug af medicin, selvmordtruende adfærd eller ved stærk underernæring og dehydrering grundet overdreven opkast, vanddrivende medicin og afføringsmidler.

Kilder 

Psykiske sygdomme
Collegium musicum

Collegium musicum kan have flere betydninger:

 Collegium musicum (flertal: collegia musica) – latin for 'musikalsk fællesskab'

 Collegium musicum – betegnelse på mindre private musikselskaber i 16- og 1700-tallet især i Tyskland og Schweiz, forgængere for egentlige koncertselskaber. 

 Collegium musicum – navn på adskillige tidligere og nuværende orkestre

 Collegium Musicum (Leipzig) – grundlagt 1702 i Leipzig af Georg Philipp Telemann; senere havde Johann Sebastian Bach tilknytning. Gik forud for Gewandhausorchester Leipzig

 Collegium Musicum (Hamburg) – grundlagt i Hamburg i 1600-tallet af Matthias Weckmann.

 Collegium Musicum (Danmark 1744) – et række onsdagskoncerter blev afholdt under dette navn en kort tid; de blev senere samme år afløst af et bedre organiseret selskab Det musikalske Societet, der dog kun eksisterede frem til 1748, da den stærke pietistiske orientering ophørte med Christian 6.'s død 1746, og dronning Louises glødende interesse for italiensk opera medvirkede til at Mingottis operaselskab kom til hovedstaden.

 Collegium Musicum (Danmark 1749) – et musikalsk selskab som hovedkraften fra Det musikalske Societet Johannes Erasmus Iversen fik i gang med koncerter i Bergs sal i Læderstræde.

 Collegium Musicum (Danmark 1944) – et dansk kammerorkestret, der var specialiseret i barokmusik og ny musik; det fungerede under dirigenten Lavard Friisholms ledelse 1944-76

 Collegium Musicum (Danmark 1981) – et symfoniorkester etableret 1981 i København af wienerklassisk størrelse med dirigenten Michael Schønwandt som leder. Det består af musikere fra Det Kongelige Kapel, Radiosymfoniorkestret og Sjællands Symfoniorkester.

 Neues Bachisches Collegium Musicum – et kammerorkester i Leipzig

 Collegium Musicum (slovakisk band) – en slovakisk musikgruppe

Kilder

Musikgrupper
Future Climate - Engineering Solutions

Future Climate – Engineering Solutions er et internationalt klimaprojekt, der er startet af Ingeniørforeningen (IDA) i samarbejde med Sveriges Ingenjörer, Norges Ingeniør- og Teknologiorganisasjon (NITO) og Verein Deutscher Ingenieure fra Tyskland. Projektet skal med tal og løsninger illustrere, at det er muligt at stabilisere verdens udledning af drivhusgasser, så stigningen i den globale middeltemperatur holder sig under 2C.

I projektet deltager 13 ingeniørorganisationer fra 12 lande verden over. Hvert land laver en national klimaplan, der kommer med konkrete tekniske løsninger til, hvordan vi gør noget ved klimaforandringerne. De nationale klimaplaner sammenfattes i en rapport, der indgår som indspil til FN's klimatopmøde i København, COP15, i december 2009. 

Projektet tager udgangspunkt i IPCC's fjerde vurderingsrapport fra 2007, der konkluderer, at den globale opvarmning skyldes en stigning i drivhusgasser i jordens atmosfære, der er forårsaget af menneskeskabte aktiviteter og affaldsprodukter (Menneskeskabt drivhuseffekt). I IPCC's best case scenario holdes den globale temperaturstigning under 2C. Det er målet med projektet, Future Climate – Engineering Solutions, at demonstrere klimaløsninger og planer, som samlet set sigter efter IPCC's 2C-scenarie.

Projektet afsluttes ved en international konference den 3.-4. september 2009, hvor resultaterne fremlægges.

Deltagende ingeniørorganisationer 
 Ingeniørforeningen, IDA
 Sveriges Ingenjörer
 Norges Ingeniør- og Teknologorganisasjon, NITO
 The Association of German Engineers, VDI
 The Institution of Engineers (India)
 Institution of Mechanical Engineers (UK)
 The Finnish Association of Graduate Engineers, TEK (Finland)
 Union of Professional Engineers, UIL (Finland)
 The American Society of Mechanical Engineers, ASME (USA)
 The Japan Society of Mechanical Engineers, JSME
 APESMA (Australia)
 Engineers Ireland
 Federation of Scientific Engineering Unions in Bulgaria

Eksterne henvisninger 
 Projektets hjemmeside

Projekter
Klimapolitik
ESET

ESET er et firma der laver antivirus-programmer. ESET har hovedkvarter i Bratislava i Slovakiet og er blevet grundlagt i 1992.  ESET har også lokale kontorer i San Diego i Californien, Wexford i Irland, København i Danmark, London i Storbritannien, Buenos Aires i Argentina og Prag i Tjekkiet.

ESETs første produkt var NOD, et antivirus-program for computere der kører MS-DOS.  I 1998, lancerede ESET programmet NOD32 v1.0 for Microsoft Windows. Version 2 udkom i 2003. I November 2007 lancerede ESET v3.0 og skiftede navnet fra NOD32 til ESET NOD32 Antivirus.  ESET har også udviklet ESET Smart Security, som er ESET NOD32 Antivirus med antispam og firewall funktionerne. Den 2. marts 2009 lancerede firmaet ESET NOD32 Antivirus & ESET Smart Security v4.0. I marts 2010 lancerede Eset ESET NOD32 Antivirus & ESET Smart Security v4.2, som er den nyeste version af deres antivirus-programmer.

ESET har også udviklet ESET Mobile Antivirus for Windows Mobile og Symbian brugere. Den beskytter mobiltelefoner for virus og den har også en antispam funktion for SMSer.

ESET NOD32 Antivirus og ESET Smart Security kan køre på Windows 2000, Windows XP, Windows Server 2003, Windows Vista, Windows Server 2008, Windows 7 og Windows Server 2008 R2 .

Eset har også produkter til at beskytte Linux og Mac, samt Microsoft Exchange.

Eksterne henvisninger 

ESETs hjemmeside 

It-virksomheder
Virksomheder fra Slovakiet
Wasserturm Favoriten

Wasserturm Favoriten er et tidligere vandtårn i den 10. bezirk, Favoriten, i Wien. Det markante bygningsværk, der er et vartegn for bydelen, er opført i den industrielle arkitekturstil historicisme på toppen af Wienerberg, Windtenstraße 3.

Tårnet blev tegnet af Franz Borkowitz og opført i årene 1898 til 1899. Det tjente herfra som vandtårn med kapacitet til 1000 m3 vand ind til 1956, hvor det blev taget ud af drift.

Fra 1988-1990 blev tårnet renoveret af Wiens vandværk, og siden har det huset udstillinger, blandt andet med temaet vand.

Eksterne henvisninger 

 Informationen zum Vandtårnet  på wien.gv.at 
 Information om "Wasserturm Favoriten"  på wien-konkret.at 

Bygninger, konstruktioner og anlæg i Wien
Vandtårne i Østrig

fr:Favoriten#Architecture
Green Bay

Green Bay er en by i Wisconsin. Byen har  indbyggere, uden forstæder, og et areal på 140,7 km².
I Danmark er byen nok mest kendt for Green Bay Packers, byens hold i NFL.

Referencer 

Byer i Wisconsin
Kuwait Vandtårne

Kuwait Vandtårne er tre tårne i Kuwait City i Kuwait opført i 1971-76 af den svenske arkitekt Sune Lindström. De blev åbnet for offentligheden i 1979 og er 187, 145,8 og 123 meter høje. De tjener hvert sit formål: det højeste er både vandtårn og restaurant med en udsigtskuppel 123 m.o.h.. Kuplen drejer sig om en midterakse med en omdrejningstid på en halv time; det mellemste fungerer alene som vandtårn; det laveste huser udstyr til kontrol af elektricitetsforbrug og belyser de to større tårne. De er opført i armeret beton.

Tårnene blev svært skadet af irakerne under deres besættelse af Kuwait fra 1990 til 1991.

Konstruktionen modtog Aga Khan Award for Architecture under første cyklus (1978-1980).

Eksterne henvisninger 
 Vandtårnene  på yu-build.com

Vandtårne
Vandtårne
Din gata 100,6

Din gata 100,6 er en svensk radiostation i Malmø som er ejet af Sveriges Radio. Målgruppen er unge mennesker og derfor er musikken der bliver spillet hovedsageligt Hiphop og R&B. Din gatas slogan er "Alla talar Skånska" (Alle snakker skånsk) hvilket vil sige at alle på radiostationen snakker med den lokale dialekt.

Radiostationen startede den 6. Marts 2006, og overtog en tidligere frekvens fra Sveriges Radio P2. Der har været planer om at lancere radiostationen i Gøteborg og Stockholm men de planer blev dog aldrig til noget.

Eksterne henvisninger
Officiel hjemmeside 

Radiostationer fra Sverige
Etableret i 2006
Bimpel

Bimpel er en gammel dansk måleenhed for rumfang, svarende til 18,839 L og ½ anker.

Måleenheden blev ofte brugt i sammenhæng med øl , hvilket leder til at en bimpel ligeledes kan være en flad tønde, hovedsageligt netop til øl. Tønden er netop en bimpel stor.

Referencer 

Gamle danske enheder
E.V.I.F

Endeslev Vråby Idræts Forening er en idrætsforening tilknyttet Endeslev nær Hårlev. Den blev etableret i 1921 og har opnået et tæt samarbejde med HB Køge.

Foreningens fodboldafdeling har ca. 200 spillere, men foreningen tilbyder desuden aktiviteter indenfor gymnastik, badminton og dans. Tidligere havde man desuden et damehåndboldhold, men pga. manglende tilgang valgte de at flytte til STG Vallø.

I foråret 2010 vandt fodboldafdelingen den 9. bedste fodboldrække – Serie 4 – hvilket gør, at klubben i den følgende sæson rykker op til Serie 3.

Gennem de seneste år har man fået udvidet faciliteterne med en 11-mands-fodboldbane. Desuden har man fået opført et nyt klubhus og fået indrettet det gamle til omklædningsrum for at sikre bedre kapacitet.

Eksterne henvisninger 
 Officiel hjemmeside 

Idrætsforeninger i Danmark
Stevns Kommune